# 4 Ιουνίου

### Από τη Βικιπαίδεια, την ελεύθερη εγκυκλοπαίδεια

Απρίλιος | Μάιος | Ιούνιος | Ιούλιος | Αύγουστος
3 Ιουνίου | 4 Ιουνίου | 5 Ιουνίου

H 4η Ιουνίου είναι η 155η μέρα του έτους κατά το Γρηγοριανό Hμερολόγιο (156η σε δίσεκτα έτη). Υπολείπονται 210 μέρες.

Ιούνιος
Κυρ. | Δευτ. | Τρ. | Τετ. | Πεμ. | Παρ. | Σαβ.
| 1 | 2
3 | 4 | 5 | 6 | 7 | 8 | 9
10 | 11 | 12 | 13 | 14 | 15 | 16
17 | 18 | 19 | 20 | 21 | 22 | 23
24 | 25 | 26 | 27 | 28 | 29 | 30
2007

## [Επεξεργασία] Γεγονότα

- 780 π.Χ. - Γίνεται στην Κίνα η πρώτη ιστορική καταγραφή έκλειψης Ηλίου.
- 1876 - Το πρώτο τρένο-εξπρές φτάνει στο Σαν Φρανσίσκο προερχόμενο από τη Νέα Υόρκη έχοντας διασχίσει τις ΗΠΑ μέσα σε 83 ώρες.
- 1878 - Η Οθωμανική Αυτοκρατορία και το Ηνωμένο Βασίλειο υπογράφουν συνθήκη για την παραχώρηση της Κύπρου στη δεύτερη.
- 1896 - Ο Χένρι Φορντ δοκιμάζει στους δρόμους του Ντιτρόιτ το πρώτο αυτοκίνητο, το «Τετράκυκλο». Δεν ήταν παρά μια δικύλινδρη μηχανή ανεβασμένη πάνω σε τέσσερις τροχούς ποδηλάτου, που έπιανε μέγιστη ταχύτητα 40 χμ/ώρα.
- 1909 - Ο Καναδάς αποφασίζει να οργανώσει δικό του ναυτικό σώμα.
- 1911 - Ανακαλύπτονται αποθέματα χρυσού στο Ίντιαν Κρικ της Αλάσκας.
- 1912 - Μεγάλη πυρκαγιά σαρώνει την Κωνσταντινούπολη, καταστρέφοντας 1.000 σπίτια.
- 1913 - Η Αγγλίδα σουφραζέτα Εμιλι Ντέιβισον, η γυναίκα, που θεωρήθηκε μια από τις ηρωίδες του κινήματος, πέφτει μπροστά στα πόδια του αλόγου του βασιλιά Γεωργίου Ε' στο ντέρμπι του Επσομ. Θα υποκύψει στα τραύματα της λίγες ημέρες αργότερα. Τα ντοκουμέντα της εποχής συνηγορούν περισσότερο στο ότι, επρόκειτο για δυστύχημα στην προσπάθεια της να κρεμάσει τα χρώματα των σουφραζετών στο βασιλικό άλογο, παρά στην εκδοχή της αυτοκτονίας.
- 1917 - Το αμερικανικό πανεπιστήμιο Κολούμπια και η Επιτροπή Βραβείων Πούλιτζερ απονέμουν για πρώτη φορά τις ομώνυμες διακρίσεις.
- 1919 - Το αμερικανικό Κογκρέσο εγκρίνει την προσθήκη του άρθρου 19 στο Σύνταγμα, το οποίο δίνει στις γυναίκες το δικαίωμα της ψήφου.
- 1920 - Η Ουγγαρία υπογράφει με τους Συμμάχους τη Συνθήκη του Τριανόν, σύμφωνα με την οποία, η χώρα περιορίζεται σε 36.000 τετραγωνικά μίλια (από 125.000) και σε οκτώ εκατομμύρια κατοίκους (από 22 εκατομμύρια).
- 1920 - Ο Αμερικανός θεατρικός συγγραφέας Ευγένιος Ο' Νιλ κερδίζει Βραβείο Πούλιτζερ για το έργο του «Πέρα από τον Ορίζοντα».
- 1922 - Στην Ουγγαρία, οι σοσιαλιστές κερδίζουν έδρες στο Κοινοβούλιο για πρώτη φορά.
- 1932 - Παραιτείται η κυβέρνηση Παπαναστασίου και σχηματίζεται πάλι Κυβέρνηση Βενιζέλου με νέους υπουργούς.
- 1936 - Ο Γάλλος πολιτικός Λεόν Μπλούμ δημιουργεί τον κυβερνητικό συνασπισμό Λαϊκό Μέτωπο με την υποστήριξη αριστερών και κεντρώων κόμματων και γίνεται ο πρώτος σοσιαλιστής πρωθυπουργός της Γαλλίας. Στο χρονικό διάστημα, που ακολουθεί παρουσιάζει ένα ευρύ πρόγραμμα κοινωνικών μεταρρυθμίσεων, το οποίο εισάγει επαναστατικά μέτρα όπως μειώσεις στα ωράρια εργασίας και το θεσμό των πληρωμένων διακοπών.
- 1940 - Ο γερμανικός στρατός εισβάλλει στο Παρίσι.
- 1940 - Οι δυνάμεις των Ναζί καταλαμβάνουν το λιμάνι της Δουνκέρκης, που βρίσκεται πάνω στη Μάγχη, κοντά στη γαλλοβελγική μεθόριο. Την ίδια ώρα, όμως, ολοκληρώνεται με επιτυχία η επιχείρηση-μαμούθ για την απομάκρυνση 338.000 ανδρών των δυνάμεων των Συμμάχων, που βρίσκονταν στην περιοχή.
- 1942 - Αρχίζει η ναυμαχία της Μιντγουέι, η οποία θα κρίνει τελικά την οριστική έκβαση του πολέμου στον Ειρηνικό Ωκεανό.
- 1943 - Στην Αργεντινή, στρατιωτικό πραξικόπημα ανατρέπει τον Πρόεδρο Ράμος Καστίγιο.
- 1944 - Τα συμμαχικά στρατεύματα απελευθερώνουν τη Ρώμη από τις δυνάμεις του Άξονα.
- 1951 - Το Ανώτατο Δικαστήριο των ΗΠΑ επικυρώνει το δικαίωμα των Πολιτειών να ζητούν πειστήρια μη κομμουνιστικής ιδεολογίας από τους υποψηφίους για διάφορες θέσεις εργασίας.
- 1953 - Στις ΗΠΑ, ο πρόεδρος της Επιτροπής Ατομικής Ενέργειας γνωστοποιεί ότι, για πρώτη φορά γίνεται δυνατό να προκύψει από τη διάσπαση ραδιενεργού υλικού (του ουράνιου 235), υλικό ικανό να υποστεί νέα διάσπαση.
- 1957 - Εγκαινιάζονται τα γραφεία της Ολυμπιακής Αεροπορίας στην οδό Όθωνος.
- 1959 - Στη Γερμανία, ο καγκελάριος Κόνραντ Αντενάουερ αποσύρει την υποψηφιότητά του για την Προεδρία.
- 1960 - Στην Ταϊβάν, το Πεκίνο βομβαρδίζει τα νησιά Κουεμόι.
- 1961 - Ο Σοβιετικός ηγέτης Νικίτα Χρουστσώφ ζητά τη διεξαγωγή ειρηνευτικής διάσκεψης με στόχο τη δημιουργία ενός ελεύθερου Βερολίνου.
- 1965 - Ο Αυστραλός δρομέας Ron Clarke σπάει το δικό του ρεκόρ στα 5000μ με 13.25 στο Κόμπτον.
- 1965 - Οι Rolling Stones κυκλοφορούν το "Satisfaction".
- 1969 - Στο Κονγκό, 100 φοιτητές σκοτώνονται από στρατιώτες σε διαδήλωση.
- 1979 - Στη Νότια Αφρική, την παραίτησή του υποβάλει ο Πρόεδρος Βόρστερ.
- 1972 - Η Αμερικανίδα Άντζελα Ιβόν Ντέιβις καθηγήτρια φιλοσοφίας και θρυλική μορφή του αντιρατσιστικού και του γυναικείου κινήματος, απαλλάσσεται έπειτα από δύο χρόνια από τις κατηγορίες της συνωμοσίας, της δολοφονίας και της απαγωγής.
- 1975 - Στην Αιθιοπία, τρομερή ξηρασία που μαστίζει τη χώρα έχει προκαλέσει το θάνατο εκατοντάδων χιλιάδων ανθρώπων.
- 1987 - Ο Ντάνι Χάρις, κάνοντας ατομικό ρεκόρ με 47.56, κερδίζει με διαφορά 0.13" τον Εντουϊν Μόζες σε κούρσα των 400μ εμποδίων στην Μαδρίτη. Είναι η πρώτη ήττα του Μόζες μετά από 9 χρόνια, 9 μήνες και 9 ημέρες όταν από τις 26 Αυγούστου του 1977 έχει κάνει ένα σερί 122 νικών (107 σε τελικούς) ενώ αξιοσημείωτη θα παραμείνει η συνολική επίδοσή του των 178 νικών σε 187 κούρσες από το 1975 έως το 1988.
- 1987 - Ο Τζόναθαν Πόλαρντ, πρώην μέλος των υπηρεσιών ασφάλειας του αμερικανικού πολεμικού ναυτικού, ο οποίος είχε συλληφθεί το Νοέμβριο του 1985 για κατασκοπεία υπέρ του Ισραήλ, ομολογεί τις πράξεις του και καταδικάζεται στην ποινή των ισόβιων δεσμών. Σύμφωνα με τις αμερικανικές αρχές είχε πουλήσει στους Ισραηλινούς τέτοιο αριθμό απόρρητων έγγραφων, που ο όγκος τους θα μπορούσε να γεμίσει ένα μεσαίου μεγέθους δωμάτιο.
- 1988 - Η Στέφι Γκραφ υπερασπίζεται με επιτυχία τον τίτλο της στο Ρολάν Γκαρός κερδίζοντας την Ρωσίδα Νατάλια Σβερένα με 6-0, 6-0 σε 32 λεπτά χάνοντας μόνο 13 πόντους.
- 1989 - Το καθεστώς της Κίνας γράφει μία από τις πιο μαύρες σελίδες της ιστορίας του, με την αιματηρή καταστολή των διαδηλώσεων στην πλατεία Τιεν Αν Μεν. Περίπου 1.000.000 πολίτες, στην πλειοψηφία τους νεαροί φοιτητές, κατακλύζουν εκείνη την ημέρα την κεντρική πλατεία του Πεκίνου με αιτήματα για Δημοκρατία και ανθρώπινα δικαιώματα. Ο κινεζικός στρατός, όμως, θα βάψει με αίμα τις μαζικές διαμαρτυρίες. Σύμφωνα με τα ρεπορτάζ των διεθνών πρακτορείων 10.000 άνθρωποι συλλαμβάνονται, ενώ οι νεκροί φτάνουν τους 300, αν και ανεπίσημες εκτιμήσεις κάνουν λόγο για 3.600 νεκρούς πολίτες. Τα γεγονότα προκαλούν τη διεθνή κατακραυγή και καταδίκη της σκληρότητας της κινεζικής κυβέρνησης.
- 1991 - Μετά από 20 ημέρες γενικής απεργίας, παραιτείται η κομμουνιστική κυβέρνηση της Αλβανίας υπό τον Φάτος Νάνο.
- 1991 - Ξεκινάει στο ΣΕΦ το Διεθνές Τουρνουά Εθνικών Ομάδων (Γιουγκοσλαβία, Ρωσία, Ισπανία, Γαλλία, Ελλάδα, Ιταλία) για τον εορτασμό των 100 χρόνων της FIBA. Νικήτρια ανακηρύσσεται η Ιταλία ενώ δεύτερη τερματίζει η Ελλάδα.
- 1991 - Στην Ιαπωνία, έκρηξη του ηφαιστείου στο όρος Ουνζέν, κοντά στην πόλη Σιμαμπάρα, προκαλεί το θάνατο σε 12 άτομα.
- 1992 - Στη Γιουγκοσλαβία, το κυβερνών Σοσιαλιστικό Κόμμα του Σλόμπονταν Μιλόσεβιτς θριαμβεύει στις βουλευτικές εκλογές.
- 1992 - Υπόμνημα, με το οποίο ο ελληνισμός της Βαυαρίας ζητά την προσωπική παρέμβαση του τοπικού πρωθυπουργού προς τον Γερμανό καγκελάριο για την αποτροπή της αναγνώρισης των Σκοπίων με το όνομα «Δημοκρατία της Μακεδονίας», επιδίδουν στο Μόναχο Έλληνες ομογενείς.
- 1993 - Ο Σκοπιανός Πρόεδρος Κίρο Γκλιγκόροφ απορρίπτει την πρόταση του Προέδρου της Σερβίας Σλόμπονταν Μιλόσεβιτς να επιλυθεί η διαφορά μεταξύ Σκοπίων και Αθηνών με την επονομασία Δημοκρατία της Σλαβομακεδονίας.
- 1993 - Σε 2,6 δισ. δολάρια υπολογίζει η Ελλάδα τις ζημιές, που υπέστη από το εμπάργκο της ΕΟΚ κατά της Σερβίας και του Μαυροβούνιο.
- 1995 - Δημοσίευμα εφημερίδας στην Αλγερία αναφέρει ότι, μέσα σε ένα μήνα, οι δυνάμεις ασφαλείας σκότωσαν τουλάχιστον 650 ισλαμιστές.
- 1995 - Στην Ονδούρα, 16 άτομα χάνουν τη ζωή τους και 22 τραυματίζονται από κεραυνό την ώρα, που παρακολουθούν ποδοσφαιρικό αγώνα.
- 1994 - Ο πρωθυπουργός του Αττίλα Μπουλέντ Ετζεβίτ προτείνει την εγκαθίδρυση καθεστώτος αυτονομίας στην Κατεχόμενη Κύπρο, μια μεταβατική φόρμουλα, όπως τη χαρακτήρισε ο Ντενκτάς.
- 1994 - Σημειώνεται δολοφονική απόπειρα κατά των υποψήφιων ευρωβουλευτών του ΚΚΕ Βασίλη Εφραιμίδη, Γιάννη Θεωνά και Μιχάλη Σπυριδάκη, κατά τη διάρκεια προεκλογικής συγκέντρωσης στη Θεσσαλονίκη.
- 1996 - Ο Ντούσαν Μπάγεβιτς υποβάλλει την παραίτησή του από τη θέση του προπονητή της ΑΕΚ. Με την ΑΕΚ κατέκτησε σαν παίκτης 2 πρωταθλήματα (68 γκολ) και σαν προπονητής 3 πρωταθλήματα, 1 Σούπερ Καπ, 1 League Cup και 1 Κύπελλο Ελλάδος.
- 1996 - Την έντονη αντίδραση της Αθήνας προκαλεί η αμφισβήτηση της ελληνικότητας της Γαύδου από Τούρκο αξιωματικό.
- 1997 - Με το βραβείο ελληνοτουρκικής φιλίας Ιπεκτσί τιμούνται, μεταξύ άλλων, ο Κωνσταντίνος Μητσοτάκης και ο αναπληρωτής ΥΠΕΞ Γιώργος Παπανδρέου.
- 2001 - Ο βασιλιάς Ντιπέντρα του Νεπάλ πεθαίνει, τρεις ημέρες αφού δολοφόνησε τα περισσότερα μέλη της οικογένειας του.
- 2006 - Σημειώνεται η θεαματικότερη στην ιστορία απόδραση κρατουμένων από τις φυλακές Κορυδαλλού. Οι δύο κρατούμενοι Βασίλης Παλαιοκώστας και Αλκέτ Ριτζάι διέφυγαν με ελικόπτερο που τους παρέλαβε από το προαύλιο της φυλακής, στο οποίο είχε γίνει νωρίτερα αεροπειρατεία.

## [Επεξεργασία] Γεννήσεις

- 470 π.Χ. - Σωκράτης, φιλόσοφος
- 1694 - Φρανσουά Κενέ, Γάλλος οικονομολόγος και γιατρός, θεμελιωτής της Πολιτικής Οικονομίας και ιδρυτής της σχολής των φυσιοκρατών
- 1760 - Γεώργιος Γ', βασιλιάς της Αγγλίας
- 1833 - Γκάρνετ Γόλσελεϊ, Άγγλος αρμοστής στην Κύπρο
- 1877 - Χάινριχ Ότο Βίλαντ, Γερμανός βιοχημικός και νομπελίστας
- 1881 - Νατάλια Γκοντσαρόβα, Ρωσίδα ζωγράφος και σκηνογράφος
- 1919 - Ρόμπερτ Μέριλ, Αμερικανός βαρύτονος
- 1926 - Αλφρέντο Ντι Στέφανο, Αργεντινός επιθετικός ποδοσφαιριστής, ο οποίος πήρε ισπανική υπηκοότητα και μεσουράνησε με τα χρώματα της Ρεάλ
- 1927 - Τζέρι Μάλιγκαν, Αμερικανός τζαζ μουσικός
- 1928 - Ρουθ Γουεστχάιμερ, Αμερικανίδα γερμανοεβραϊκής καταγωγής σεξολόγος και συγγραφέας
- 1929 - Κάρολος Παπούλιας, πρόεδρος της Ελληνικής Δημοκρατίας
- 1932 - Όλιβερ Νέλσον, Αμερικανός τζαζ μουσικοσυνθέτης και ενορχηστρωτής
- 1945 - Άντονι Μπράξτον, Αμερικανός μουσικός και συνθέτης
- 1947 - Βίκτορ Κλίμα, καγκελάριος της Αυστρίας
- 1964 - Εύα Φάμπα, Ελληνίδα μουσικός
- 1975 - Αντζελίνα Τζολί, Αμερικανίδα ηθοποιός
- 1977 - Διονύσης Χιώτης, Έλληνας ποδοσφαιριστής
- 1981 - Γιούρκας Σεϊταρίδης, Έλληνας ποδοσφαιριστής

## [Επεξεργασία] Θάνατοι

- 1798 - Τζιοβάνι Καζανόβα, Ιταλός καρδιοκατακτητής.
- 1939 - Τόμι Λέιντνιερ, Αμερικανός τζαζ μουσικός
- 1941 - Γουλιέλμος Β΄ αυτοκράτορας της Γερμανίας
- 1952 - Εύα Πάλμερ-Σικελιανού, σύζυγος του ποιητή Άγγελου Σικελιανού
- 1971 - Γκέοργκ Λούκατς, Ούγγρος φιλόσοφος
- 2001 - Ντίνος Ηλιόπουλος, Έλληνας ηθοποιός
- 2004 - Στιβ Λέισι, Αμερικανός τζαζ μουσικός
- 2007 - Σωτήρης Μουστάκας, Έλληνας ηθοποιός

## [Επεξεργασία] Αργίες και εορτές

- 1970 - Τα νησιά Τόνγκα, στο νότιο Ειρηνικό Ωκεανό, αποκτούν την ανεξαρτησία τους από το Ηνωμένο Βασίλειο.

Βλέπε Επίσης:

- 4 Μαΐου - 4 Ιουλίου

Ανακτήθηκε από "http://el.wikipedia.org../../../4/_/%CE%B9/4_%CE%99%CE%BF%CF%85%CE%BD%CE%AF%CE%BF%CF%85_3e28.html"

Κατηγορία: Ημέρες του έτους

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Afrikaans
- Aragonés
- العربية
- Asturianu
- Žemaitėška
- Беларуская
- Беларуская (тарашкевіца)
- Български
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Cebuano
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Føroyskt
- Français
- Arpetan
- Furlan
- Frysk
- Gaeilge
- Gàidhlig
- Galego
- עברית
- हिन्दी
- Hrvatski
- Kreyòl ayisyen
- Magyar
- Interlingua
- Bahasa Indonesia
- Interlingue
- Ilokano
- Ido
- Íslenska
- Italiano
- 日本語
- Basa Jawa
- ქართული
- ಕನ್ನಡ
- 한국어
- Ripoarisch
- Kurdî / كوردی
- Latina
- Lëtzebuergesch
- Limburgs
- Lumbaart
- Lietuvių
- Māori
- Македонски
- മലയാളം
- मराठी
- Bahasa Melayu
- Nahuatl
- Nnapulitano
- Nedersaksisch
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Occitan
- Kapampangan
- Polski
- Português
- Română
- Русский
- Sicilianu
- Scots
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- Kiswahili
- தமிழ்
- తెలుగు
- ไทย
- Tagalog
- Türkçe
- Tatarça
- Українська
- O'zbek
- Vèneto
- Tiếng Việt
- West-Vlams
- Walon
- Winaray
- 中文
- 粵語